| **Juozas Palionis** |
| --- |
|  |
| Gimė | 1950 m. gruodžio 1 d.Šaltinėnai, Prienų rajonas |
| Mirė | 2011 m. spalio 17 d. (60 metų)Lepelionys, Prienų rajonas |
| Sutuoktinis (-ė) | Julija |
| Vaikai | Edita, Andrius |
|  |
| Veikla | inžinierius hidrotechnikas, politinis veikėjas |
| Partija | 1986 m. SSKP, 1998 m. Naujoji sąjunga, 2004 m. LSDP |
|  |
| Alma mater | 1974 m. Lietuvos žemės ūkio akademija |

**Juozas Palionis** (1950 m. gruodžio 1 d. Šaltinėnuose, Prienų rajonas – 2011 m. spalio 17 d. Lepelionyse, Prienų rajonas) – inžinierius hidrotechnikas, Lietuvos ir Prienų rajono politinis veikėjas.

Biografija
----------

1966 m. Prienų melioracijos statybos valdybos sezoniniais darbininkas. 1969 m. baigė Birštono vidurinę mokyklą, 1974 m. Lietuvos žemės ūkio akademiją, inžinierius hidrotechnikas.

1974–1975 m. Lietuvos žemės ūkio akademijos Melioracijos katedros dėstytojas. 1975 m. Raseinių Melioracijos statybos montavimo valdybos darbų vykdytojas. 1976–1986 m. LSSR Melioracijos ir vandens ūkio ministerijos kolegijos sekretorius, ministro padėjėjas, Techninio skyriaus viršininko pavaduotojas, viršininkas. 1986–1990 m. LKP CK Žemės ūkio ir maisto pramonės skyriaus instruktorius.

1990–1993 m. Gamybinio susivienijimo „Pienocentras" Maisto pramonės departamento tiekimo tarnybos vyr. specialistas, vadovas. 1993–1998 m. LR Vyriausybės ministro pirmininko padėjėjas. 1998–2000 m. UAB „Ginvesta" ir „Šilutės melioracija", UAB „Konsolė" Vilniaus filialo direktorius.

Nuo 1986 m. SSKP narys, 1998–2004 m. Naujosios sąjungos (socialliberalų) narys, nuo 2004 m. balandžio mėn. Lietuvos socialdemokratų partijos narys, nuo 2005 m. Prienų rajono skyriaus pirmininkas.

2003 m. Prienų rajono savivaldybės tarybos narys. 2000 m. (Naujoji sąjunga), 2004 m. (LSDP) ir 2008 m. (LSDP) išrinktas Seimo nariu. 2003–2004 m. Seimo ir JAV lietuvių bendruomenės komisijos pirmininkas.

2006 m. liepos mėn. neblaivus sulaikytas per policijos reidą Vilniaus Žaliųjų ežerų gatvėje. Jo kraujyje rasta 1,5 promilės alkoholio.

2011 m. spalio 17 d. žuvo Prienų rajone, kelio Vilnius-Prienai-Marijampolė 65-ame kilometre, jo vairuojamam automobiliui susidūrus su sunkvežimiu.

Palaidotas Nemajūnų kapinėse.

Bibliografija
-------------

* Lūkesčių lietus (dail. Ieva Bunokaitė). - Vilnius: Trys žvaigždutės, 2004. - 96 p.: iliustr. - ISBN 9955-454-88-1
* Žmonės ir darbai: Prienų krašto šviesuoliai. - Vilnius: Trys žvaigždutės, 2007. - 464 p.: iliustr. - ISBN 978-9955-641-63-6
* Gili žodžių versmė: Birštono ir Prienų krašto poetų kūryba (panaudoti Astridos Žilinskaitės ofortai). - Vilnius: Trys žvaigždutės, 2007. - 159 p.: iliustr. - ISBN 978-9955-641-46-9
* Artimi toliai: Birštono ir Prienų krašto poetų eilėraščiai. - Vilnius: Trys žvaigždutės, 2008. - 224 p.: iliustr. - ISBN 978-9955-641-69-8
* Pėdos tėviškės žemėje: Juozas Palionis – Lietuvos Respublikos Seimo narys 2000-2004, 2004-2008 metais. - Vilnius: Trys žvaigždutės, 2008. - 96 p.: iliustr. - ISBN 978-9955-641-79-7
* Pasidalinkime mintimis: aforizmai, eilėraščiai, epigramos. – Vilnius: Trys žvaigždutės, 2011. – 112 p. – ISBN 978-609-431-016-4

Šaltiniai
---------

1. ↑   Archyvuota kopija 2011-08-16 iš Wayback Machine projekto.
2. ↑  Nubaustas neblaivus vairavęs parlamentaras J. Palionis, 2006-07-24
3. ↑  Avarijoje žuvo Seimo narys J. Palionis, 2011-10-17